
DISSERTATIO 



§ 1 - 

Totam pene consumalionis materiam hujusmodi 
thesis continet. 

Inter actuales oeconomiae scriptores sunt qui an- 
tiquam hujus scientiae partitionem trifariam, produ- 
ctionis scilicet , distributionis et consumalionis, con- 
temnere haud dubitent : tertiamque partem , consu- 
mationem , uti frustraneam censent. Quos inter Pel- 
legrinus Rossi primas tenet (1). In productionis ideS, 
ipse ait , consumalionem certe contineri. 

(I) Vid. ejos lectiones, inter primas porro. 

At hanc ipsius scriptoris propositionem refellere 
nobis liceat. Sunt enim aliae productionis regulae , 
aliae vero consumationis. Unde hsec thesis, de qua, 
Deo adjuvante , quaedam exponemus , nimium lau- 
danda; quo regulas impensarum, seu consumatio- 
nis , exposcit. 

Et re quidem vera totam pene privatae consuma- 
tionis rationem haec thesis amplectitur: in consu- 
mationis enim tractatu , nihil aliud inquiritur , quam 
sumptuum natura, et regulae, secundum quas fieri 
debeant , ut potiori societatis humanae bono respon- 
deant. 


§ H 

Quomodo consumationis respectu, productio quoque 
huic thesi accedit et adnectitur. 

Rossi tamen idea quoddam habet fundamentum; 
consumationis materia productioni inhaeret, duplici 
respectu logico ; \ .° quia ad producendum , ut in- 
fra melius , quaedam impensae sunt necessariae : 2.° 
quia ut homo industrius labori vacet , quadam sua- 
rum virium conservatione eget, sobrii quidem et 
non dissolute!. 

Nihilominus ad oeconomicam scientiam penitus 
perlustrandam, thyronibus precipue, productio a con- 
sumalionis tractatu , logicd methodo, sejungi opor- 
tet — Hinc haud mirum si de impensis et sumpti- 
bus agendo , quaedam de productione etiam libamus. 

§m. . 

Producere , oeconomico sensu , et consumere , en tota 

hominis vita , vitceque ipsius humance cuncta ratio. 

Ab ortu usque ad occasum dierum suorum ne- 
cessitatibus homo angitur (1) ; quarum satisfactio- 
ni , a primis aetatis suae annis , operam dat. Vox 
enim naturae intus clamat , et ad res , quae suis cu- 
piditatibus satisfacere possint , magnopere parandas 
eum impellit. 

Hinc homo productor fit ; seu rerum , suis ne- 
cessitatibus aptarum , fabricator (2). 

Scopum vero hujusce productionis quid aliud est 
nisi rerum ab eodem homine, viribus naturae ad- 
juvantibus , editarum consumalio ? quod alio nomi- 
ne sumptos , impensasve agere dici potest , uti me- 
lius infra. 

Hinc tota hominis vita in eo stat ; ut producat 
et consumet. Omnesque ad hoc nati sumus: ne- 

(1) Necessitas (italice dicimus bisogno) est animi pas- 
sio , ob alicujus rei defectum , quam nostrae exis tenti ae 
necessariam putamus. 

(2) Productio enim , sub hoc oeconomico sensu , est 
materiae praeexistentis modificatio et quaedam innovatio. 

Sub creationis verbo scriptores productionem adum- 
brant^ sed figuratim porro. Creare enim seu materiam 
e nihilo educere , non humanas quidem facultatis , sed 
Creatoris potentiae certo est. 

mini enim a nalurae manibus privilegium illud poe- 
tae fuit : 

Nos numerus sumus , et fruges consumere nati (1). 
Hisce positis praenotionibus ad thesim pertractan- 
dam proprius aggrediamur , tribus quidem capiti- 
bus, uti nobis videtur. 

CAPUT PRIMUM 


1MPBN8AR0M NATURA. 


§ I- 


; Productivae et improductivce impensae. 

Ad producendum , uti nuper diximus , quaedam 
homini industrio facultates necesse sunt ; fructus sci- 
licet, maxima ex parte, antecedentis industriae (2). 
Haec quidem praesidia productioni novae , aut ut pro- 

f «wvw-vww 

(1) Horat. Flacci Carmina ( ni fallor ). 

(2) Adamus Smith , qui totam industriam ceconomi- 
cam productionemque ad humanam laborem perstringe- 
bat, nnde systematis, quod industriale , seu industria, 
listnus dicitur, autlior fuit, praecedentis laboris tantum 
fructus esse statuit — > At non hic est locus hujusmodi 
doctrinam plene confutare , demonstrando scilicet, labo- 
rem primum esse productionis agens , sed non unum ; 
alia duo huic accedunt , ct quidem necessaria , vires na- 
turae ct caput. 

prie loquar , reprodactioni insunt ita , ut ab oeco- 
noraislis una voce caput, appellentur (1). 

Hinc omnia quae ad productionis scopum impen- 
duntur , productivae dicuntor impensae. 

Improductivae autem ( quae proprie impensae di- 
cuntur ) sunt qum satisfactioni necessitatum inser- 
viunt. Unde consequitur : 

§ II. 

Sub nomine impensarum improducliva impendia 
inlelligenda esse. 

Quis hominum necessitates cupiditatesque enume- 
rare poterit ! — Praecipue tamen. 

4 .° pro victu : oeconomia enim animalis, uti phy- 
siologistae dicunt , substantias quas corpus edit con- 
sumat , viresque sic alit ; unde alimenta , quae vi- 
ctu proprie consumuntur, dicta; et vita a victu qui- 
dem , quia victus est vitae primum elementum. 

(i) Caput dicitur quod italice Capitale appellamus: 
quod definimus , omne id quo in industrii peragendi 
utimur. Hinc in fixum et circulans dividitur } primum 
scilicet in rebus tali forma consumitur , uti machinae , 
instrumenta , aedificia ad productionem accomodata $ se- 
randum vero formam mutans crebro, haud ulli consu- 
mitur in mann productoris, uti exempli gratia sunt mer- 
cedes , quae manuariis dantur , materia quae dicitur pri- 
ma vel rudis (ital. materia grezza o bruta ). 

*# 1 

2. ° pro vestita : morum cultas hoc requirit , ut 
nuditas membrorum honestius tegatur : unde ve- 
stium mos atque usus in civilioribus humani con- 
sortii regionibus plusquam valet (4). 

3. ° pro habitatione : aedes , quibus politiores ur- 
bes ornantur , civium commodo , et utilitati , nec 
non libidini , sese praebent — Et heae quidem in- 
terius ornantur; diversis pluribusque colentium ne- 
cessitatibus , cupiditatibusque accommodantur. 

4. ° pro multiplici cupiditatum serie , sub physi- 
co et sub morali respectu, multa praetermittimus. 

Hisce , aliisque similibus necessitatibus obvenien- 
do , homines , inquam , consumunt ea quae ante- 
rius , per productionem , paravere. 

Et haec , oeconomice sumpta , vera est consuma- 
tio; hinc et impensae , in sensu thesis, proprie eae 
dicuntur , quae non productionem alunt , sed ho- 
minum variis cupiditatibus sunt. ' 

■ Inde consequitur illam scriptorum rei distinctio- 
nem , in consumationem productivam et improdu- 
ctivam , futilem esse atque vanam. 

Impensarum ergo nomine intelligimus , non quae 
ad reproductionem industriae , sed quae ad satisfactio- 
nem hominum , hominibus ipsis inservire videntur. 

(i) Hic usus Italice moda appellatur. Est enim civi- 
liorum urbanoriumqne hominum ingenium, in, quae ho- 
dierno usui parent , immutandis rebus. 

§ iu- 

Quomodo ecodem impensa , sub remoto respectu , 
et latissimo sensu , productiva haberi possint. 

Et ia primis palam est ea , quse hominum indu- 
striorum , opificum scilicet incceptorumque (1), ne- 
cessitatibus inserviunt, eorumque vitam ad substi- 
nendam , consumi bono ipsius industriae , et pro- 
ductionis augmento. Quomodo enim manuarii, opi- 
fices , omnesque qui industriae vacant , facultates 
et vires adhibere nimirum possent (2) , si harum 
facultatum et virium conservationi non studerent? 

Primo igitur aspectu inlelligitur impensas, quas 
industrii omnes peragunt, suis necessitatibus obve- 
niendo , ob eorum vitae conservationem , nec non 
ob commodum et quamdam voluptatem , producti- 
vas posse considerari (3). . 

(1) Industriae incoeptorcs vulgo ital. intraprenditori 
d’ industria dicuntur — At melius latine molitores ap- 
pellari putamus a moliendo. Et Ciceronis auctoritas no- 
bis apta videtur, illis verbis , de nat. deor. lib. ft quae- 
nam molitio , quae vectes,. . . .tanti operis fuere ? — Er- 
go et molitio pro ital. intrapresa sumi posse videtur. 

(2) Haec enim laboris idea mox infra explicabitur in 
textu. 

(3) Impensae hornm qui industriae vacant, mercedem 
operis, aut emolumentum quod ipsis est, representant 
Hinc et scriptores non desunt qui haec operariorum emo- 
lumenta , in capita ( capitali ) recensent. 

Secundo autem loco , impensae quae moderandae 
causct pubblicae tranquillitatis fiunt , ita ut industria 
exerceri possit , productivae , quamquam indirecte, 
haberi debent — Ergo et magistratuum stipendia , 
quae ob eorum vitam substinendam , eorumque com- 
moda paranda , penitus impenduntur , productiva 
quoque habenda sunt. 

Similiter omnium poblicarum rerum gestorum im-> 
pensae , quae ex eorum stipendiis yeniunt , produ- 
ctivae esse videntur ; hoc tamen latissimo sensu , 
quo supra. 

Ita ex praedictis conclusio sequitur ; impensas pro- 
prie dictas , ad necessitates satisfaciendas hominum 
aptas , latissimo sensu etiam productivas posse di- 
ci , manifestum esse. 

Omnes enim homines , directe vel indirecte, pro- 
ductioni inserviunt , et productores esse videntur : 
contra illam Smith sententiam , qua labores homi- 
num in productivos et in improduclivos distinxit; tam- 
quam si productio improductiva dari possit : labor 
enim quid aliud est nisi facultatum hominis virium- 
que ad producendum concursus? 

Haec igitur celeberrimi Angliae scriptoris doctri- 
na circa laborem logico vitio laboratur ; contradi- 
ctionem enim implicat et continet. 

Concludatur: impensas quaslibet, latissimo sensu 
et indirecte , productivas posse putari. 

§ IV. 

Impensarum ex promissis definitio. 

Quidquid ergo , quod prius productum fuerit , 
posteaque consumetur , modo quolibet , hominum 
usui , commodo et utilitati , impendii voce nuncu- 
pamur — Nam ad eas res quae necessitatibus nostris 
inserviunt parandas , pecuniae opus est; quae im- 
pendi dicitur , earum permutatione, seu emptione. 

Pecunia seu moneta est omnium permutationum 
agens primarium, et omnium mercium universale 
representans (4)-— Pecunia ergo si impenditur, pre- 
tii causa solvitur , ob omnium rerum permutatio- 
nem , seu acquisitionem. 

Utilia igitur , nostrarum necessitatum satisfactio- 
ni accommodata , nullo alio modo parari nobis pos- 
sunt , nisi per permutationem; et iu permutationi- 
bus necessario advenit pecunia , et uti mensura ac 
quoddam pignus interponitur. Quod amplius in mo- 
netae naturam explicando demostrari potest : ad pro- 
positum veniamus. 

(I) Moneta est metallorum pretiosorum cusio , formA 
et signo ab auctoritate legitima injunctis , ad pretia in 
permutationibus iixanda quidem apta. 

CAPUT SECUNDUM 


IMPENSARUM REGULA TRADUNTUR. 


§ »* 


Prima regula: ne impensae reditus uniuscujusque 
excedant. 


Impensis , suae commoditati aptis , quisque nibil 
aliud addicere poterit , nisi quod suum constituit 
reditum — Reditus vero latu sensu intelligi oportet. 

Unicuique enim aut ex proprietate territoriali vel 
urbana, aut ex capitibus (capitali), aut denique 
ex labore (1) , emolumenta sunt ; haec tria distri- 
butionis constituunt titula , et ita trifariam bona , 
annuique reditus per humani consortii membra di- 
viduntur. 

Hujusmodi emolumenta tripliciter variata, unius- 
cujusque annuum constituunt reditum. 

Haec tantum igitur emolumenta , hos tantum re- 
ditus unusquisque civis, ad sui commoditatem et 
usum impendere potest — Unde enim alioquin im- 
pensae informari poterint ? 

Certe possunt aliunde ; ex facultatibus scilicet pro- 
prie dictis , seu capitibus. At hinc sequitur 

(I) Labor hic latissimo sensu intelligi debet; ordinum 
id est intelligentium , seu hominum qui servitia praestant 
■personalia , eorumque qui laborantes proprie habentur. 

Primi animi facultates , secundi autem corporis vires 
industria; pnvbcnt. 

§ II- 

Secunda regula : ne facultates ad reproductionem 
necessarias tangant seu minuant impensce. 

Si facultates ad reproductionem necessariae mi- 
nuantur , tam complexive , quam speciatim , repro- 
ductio haud fieri nequit. Etiam si non omnino hu- 
jusmodi facultates , quae novae productionis caput 
constituunt , consumuntur , quaelibet tamen earum 
diminutio damno erit societati. Quin et pejori dam- 
no erit his qui hasce facultates ita incaute impen- 
dunt. Eorum perditio haud longe sequetur. Per con- 
tinuatas et successivas capitum diminutiones , ne- 
cesse est ut capita ipsa omnino evanescant ; et eo- 
rum possessores , qui tam profuse et inconsiderate 
impendere videbantur , sero eorum perditionem ani- 
madvertentur. At hic illud poetae: 

sero medicina paratur 

Cum mala per longas convaluere moras 

Sero enim hisce profusionibus, sumptibusque nec- 
opinatis, remedium praeberi vellet. Sed tunc in- 
honesta sequetur egestas. 

Unde colligimus , impensas eas , quae facultates 
reproductioni aptas minuunt , male se habere ; et 
ab oeconomicA scientiA reprobari. 

§ III 


Tertia regula : ne morum conservationi 
noceant impensce. 

Et haec quaedam regula , quam tertio statuimus 
loco, ne ex oeconomiae cancellis exire videatur , 
illa memoriaB veritas erit revocanda; oeconomicam 
scientiam videlicet morum scientiae , quae proprie 
philosophia moralis appellatur , necessario conjungi, 
et haud unquam dividi posse (1). 

Cum ita sit ut morum corruptio industriae quo- 
que obsit ; facultates enim humanae et vires evani- 
dae fiunt, cum nimis expletae , diffusaeque in vitiis 
sint; necessario consequitur ut impensaB ad mo- 
rum conservationem obesse non audeant. 

Et re quidem vera , si impensarum scopnm est 
facultates animi et corporis vires alere , easque me- 
liores reddere ; consequens est ut impensae suum 
scopum consequantur , nec ei resistant aut adver- 
sentur. Quod esset , si morum conservationi obissent. 

Ergo impensas , ne scopum oeconomicum fallant, 
morum conservationi inesse omnino oportet. 

Ergo et ad impensas moderandas moralis philo- 
sophia regulas quoque praebet ; quas tamen , ut e 
nostris inquisitionibus extraneas , praetermittere hic 
par est. 

(i) Super hoc recentiorum scriptorum lucubrationes 
legendae sunt; qui omnes consentire videntur inter utras- 
que lias scientias inultum affinitatis esse. 

Ad postremam impensarum regulam procedendum 
nobis est , ut ad calcem proprius appropinquamur. 

§ iv. 

Quarta regula : ut humani et civilis cultus 
progressionem (1) foveant impensce. 

Haec porro ultima regula demonstratione haud 
eget ; praemissarum propositionum enim consequens 
est. Namque: 

1 . ° sub oeconomico stricto sensu ; si impensas 
reditui uniuscujusque accommodari opus est ; 

2. ° si facultatum, seu capitum conservationi no- 
cere haud debent; , 

3. ° sub oeconomico sensu lato; si moribus no- 
xias haud esse oportet ; 

Consequens est , hisce normis informatas , ad hu- 
mani et civilis cultus progressionem promovendam, 
impensas quam mirum agere. 

§ V. 

Hujus capitis conclusio. 

Hisce positis , regulas huc usque traditas ad unum 
principium reducamus; quod his verbis amplecti- 

(i) Hisce verbis illud significamus quod italicc dici- 
mus , il rnoGRESso dele' oiauo incivujmento. 

mur, et uti primum thesis propositae postulatum 
damus. Nempe 

Sumptus et impensae , cujuslibet sint speciei ac 
usus , rationi humanae , per philosophiam edoctae , 
conformari debent. , 

Philosophia autem est scientia , seu ipsius huma- 
nae rationis evolutio, si hac uti possumus voce (1). 

In omnibus enim suae rationis dictamina homo 
consulere debet (2) : non enim alterius auctoritatis, 
ut Tullius ipse docebat ( loc. cil. de nat. deor. ) , 
sed rationis momenta in inveniendi veritate magis 
inquirenda sunt. 

Impensae igitur supradictis regulis modulatae ra- 
tioni quidem humanae consentaneae videntur. 

IIoc quidem principium , totius scientiae oecono- 
micae , quoad impensas respicit , seu consumatio- 
nem proprie dictam, fundamentum esse videtur. 

Ad reliquam thesis partem pertranseamus. 

(1) Nostris temporibus scientia intuitive et subjective 
. inspecta , est animi ingeniique cogitatio intima , seu ra- 
tione humanae per gradus evolutio; his enim verbis quod 
italice , lo syolgimento del pensieuo lmaho , dicitur , 
intelligimns. 

(2) In philosophia tantum hoc valet 5 quin ullum Re- 
velatae Sacrosantae Religioni nostrae nocumentum adfe- 
ratur. 

AN LUXUS INDUSTRIAS PROSIT VBL NOCEAT. 

Laxos disquisitio erat olim apad oeconomistas ma- 
gni quidem momenti : nunc vero minimis terminis 
circumscribi potest. Hujusce secundae partis dataB 
thesis responsum , quod a nobis paratur , ex prae- 
missis quale sit intelligere jam quisque potest. 

Temporis praesignati lapsu vexati , haud scripto- 
rum antiquorum oeconomiae et moralis sententias 
oppositas latius proferre possumus. Praecipuas ta- 
men § sequenti colligere sat erit. 

SI- 

Contra luxum refertur argumentatio. 

Si me haud fallit memoria , italorum ceconomi- 
starum contra luxum pene omnqs sunt opiniones. 
Unde praecipua authorum argumenta , uno tantum 
aspectu , et proprie oeconomico , praebemus. 

Praeclari et principes oeconomiae magistri nos do- 
cent mores corrumpere luxum ; et hoece in pro- 
bando quam maxime immorantur. 

Nec nos in inficias ibimus hanc morum corru- 
ptionem exageratas impensas , profusionesque sequi. 
Attamen hujusmodi luxus excessum prope tenet. 

Quaestio hinc erit : quid de luxu intra rationis 

fines comprehenso? — At ad hanc veniemus quam 
citius disquisitionem. 

Ex morum corruptione industriam dissipari , eva- 
nui , inducitur. Facultates enim , aut capita ( capi- 
tali ) disperduntur : opifices et industrii divagan- 
tur : et alia qum facillime propositioni primae ad- 
nectuntur. 

Nec desunt historica exempla ad propositionem 
luxui adversam confirmandam (1). 

Nec nos haec latet consequentia — Sed redit ar- 
gumentum ; luxum nempe ita intelligi extra ratio- 
nis fines. 

At ne indoctorum more procedamus , luxus ideam 
statuendam esse censemus. 


§ 11 . 


Luxus idea oeconomice desumpta. 


Unusquisque hominum naturaliter ad exteriorem 
aliquam demonstrationem trahitur: hinc quadam fa- 
cultate , seu qualitate , excellere super alios nititur. 

Homines quidem strenui armis; ingenio praeclari 
aut ia administranda republica , aut in studiorum 
(i) Praecipue Romae delapsus adfertur. At romani im- 
perii obitum causae, quam maximae et politicae ejus consti- 
tutionis praecipuae , paraverunt. Vid. Montesquieu, de la 
chute de V Empire Romain ; Gibon quam doctam ro- 
mani imperii historiam, et Robertson Caridi V. elabo- 
ratam historiam , in lib. 1 , ni fallor. 

copia , et humanarum artium , litterarum scientia- 
rumque cultu alios ad vincendos innituntur. 

Sunt qui opulentia et fastu suos similes obruere 
tentant. 

Sunt et nobiliores , qui virtutibus vacando , simi- 
les auxiliari conantur ; beneficentia quidem , igno- 
rantium instructione , infirmorum levamine , etc. 

Est igitur homini naturalis quidam instinctus , et 
secreta vis animi; per quae ad aemulationem im- 
pellitur. 

Quoniam , ergo , non omnes eisdem ingenii ani- 
mique dotibus praeclari homines sunt, sequitur ut 
animo infirmiores ad quemdam exteriorem appara- 
tum sese dent; et habitibus ingeniose et fantastice 
informandis incumbant. 

Haec intima luxus radix , haec idea prima — Ho- 
mines ergo varie aemulantur; et hinc luxus origo. 

Hisce limitibus contentus, rationi luxus unifor- 
matur: ratio enim supradictam aemulationem prae 
se fert, ex intimi humani natur A inspecti ortam. 

Quod si luxus quaedam fit inrefrenabilis passio , 
ut ad impensas profundendas det operam; tunc vitii 
characterem sumit. Hic illud Horatii concinne cadit: 

sunt certi denique fines , 

Quos ultra citraque nequit consistere rectum. 

§ HI. 

Qucestionis circa luocum , actuali oeconomice 
statu, positio. 

Non amplius hinc disputationi illae , quae apud 
antiquos oeconomistas valebat , circa luxum locus 
erit — Haec uti philosophemata , consumationis, im- 
pensarum et luxus , a recentioribus oeconomiae scri- 
ptoribus propositiones desumptae statuantur. 

1 . ° Ad promovendam industriam , novamque pro- 
ductionem, vetera producta consumi necesse est. 

2. ° Productorum consumatio ab industriae ipsius 
naturi imperatur (1). 

3. ° Hinc luxus, qui productorum ut dicuntur fan- 
tasice et novitatis , consumationem impellit , indu- 
striam hujusmodi productorum quam maxime fovet. 

4. ° Ergo et luxus , sub hoc productionis respe- 
ctu , industriam alit ; ipsaeque mirum prodest. 

Si vero quaestionem, sub consumationis respe- 
ctu , inspiciemus , redeunt argumenta , quae supe- 
rius circa impensas edidimus : et certe juxta regu- 
las nobis traditas cohibendus erit. Quas quidem re- 
gulas uno tantum principio submisimus , rationis 
nempe; quod et primum thesis postulatum nobis 
tradidit. 

Quid ergo circa luxum concludendum ; ut aliud 
thesis postulatum tradamus ? 

(1) Vid. Joann. Bapt Say in sua celebriori theorica 
des debouches , gallice dicta. 

§ IV. 

Est humanae rationis luxum refrenare. 

Humana quidem ratio ! — oh praeclarum creatio- 
nis opus ! 

Homo ratione praeditus , si usque eam sequere- 
tur, numquam gressus suos falleret; numquam a 
recti , justi et honesti finibus dilaberetur. Hi enim 
sunt hominis in hac brevi terrarum orbe morft , hi 
sunt gressus enumerandi. Sapientia enim ait aeterna: 
et gressus ejus dinumerasti. 

Certequidem ; rationalitatis vi quid justum , quid 
rectum , quid honestum sit , cernitur ; eorumque 
semitas prosequendum erit. 

Quid autem sibi utile et commodum sit , in quo 
oeconomiae objectum resumimus , ratio ipsa docet. 

Homo igitur inter honesti atque utilis semitas pro- 
grediendo , illam mensuram suis sumptibus , quae 
normalis est , inveniet. Et haec mensura sibimeti- 
psi est ; quia ex animi ipsius vi ad eam invenien- 
dam ducitur. 

Ne luxus ultra reditus impellatur , quod quidem 
oeconomice vitiosum est ; ne contra mores eat , 
quod omnino vitiosum est ; en duo praescriptae the- 
sis postulata; en duo responsa, quae in uno eo- 
demque tamen principio obstringi possunt. 

DISSERTATIONIS HUJUSCB CONCLUSIO. 

Sumptus , impensae , consuraalio proprie dicta , 
in oeconomica idem sonant scientia. Quorum regu- 

la , si una est , est eorum humanae rationi confor- 
mitas et adhaesio. 

Cum hanc sequentur normam sumptus , impen- 
sae consumationesque , ad meliorem humanum ci- 
vilemque cultum efficiendum prosunt. 

Luxus igitur , quoad impensarum consequens est, 
earumdem sequitur et principium. Quod sequens 
haud moribus , haud industriae profecto nocet. 

Luxus quidem magna quondam erat quaestio ; ac- 
tuali scientiae statu parvi momenti esse videtur. Phi- 
losophiae moralis potius est quaestio : at oeconomi- 
cae scientiae ne morum disciplinae praecepta negli- 
genda quidem sunt. Est enim inter has philosophiae 
universalis , seu scientiae diramationes magna et 
mirabilis affinitas , ut illa Ciceronis verba praestan- 
tissima huic proposito adferam. 

« Est enim , sic magnus orator et philosophus , 
» admirabilis quaedam continuatio seriesque rerum, 
» ut alia ex alia nexa , et omnes inter se aptae 
» colligataeque videantur (1) ». 

Haec quidem continuatio seriesque in pluribus 
scientiae ramis , quo praesenti statu per analysim 
nobis prae oculis feruntur , per synthesim manife- 
sta quoque nobis iit. 

(i) Cic. de nat. deor. lib. I. 

ffilaciduj de tfucaP 

Item Caput dicitur pecunia summa, qua occupa- 
tur, ut usura inde redeant — Liv. lib. 6 , cap. 53: 
Promulgavere leges, unam de are aUeno , ut deducto 
eo de capite , quod usuris pernumeratum esset, id quod 
superesset , triennio persolveretur. 

Jacobi Facciolati Calep. sept. lingu. V. Caput. 

